Μπενεβέντο Κάλτσιο

Η Μπενεβέντο Κάλτσιο (Benevento Calcio), κοινώς γνωστή ως Μπενεβέντο, είναι Ιταλικός σύλλογος ποδοσφαίρου που εδρεύει στο Μπενεβέντο της Καμπανίας. Αρχικά, ιδρύθηκε το 1929 και στη συνέχεια επανιδρύθηκε το 2005. Η Μπενεβέντο έχει παίξει στη Σέριε Α, την κορυφαία κατηγορία του ιταλικού ποδοσφαίρου, μόνο μία φορά στην ιστορία της, τη σεζόν 2017-18. Επί του παρόντος (2018-19) παίζει στη Σέριε Β.

Ιστορία

Πρώιμη ιστορία 
Ο σύλλογος ιδρύθηκε ως Associazione Calcio Benevento το 1929 και το αρχικό της γήπεδο ήταν το Meomartini, που χτίστηκε από τον Ciccio Minocchia. 

Αφού ανέβηκε της βαθμίδες των χαμηλών κατηγοριών της χώρας τα πρώτα της χρόνια, η Μπενεβέντο έφτασε στην Prima Divisione, το τρίτο υψηλότερο επαγγελματικό πρωτάθλημα της Ιταλίας την εποχή εκείνη, την περίοδο 1934-35. Τερμάτισε πάνω από ομάδες όπως η Ρετζίνα, κατά τη διάρκεια της πρώτης περιόδου της ομάδας στο πρωτάθλημα. Αν και δεν κέρδισε την άνοδο στη Serie B, η ομάδα έμεινε στην τρίτη κατηγορία του ιταλικού ποδοσφαίρου για την περίοδο 1935-36, η οποία αναδιοργανώθηκε σε ένα μικρότερο πρωτάθλημα 64 ομάδων, που μετονομάστηκε σε Λέγκα Προ.

21ος αιώνας 
Ο σύλλογος FC Sporting Benevento Srl διαλύθηκε το 2005. Ταυτόχρονα, η Benevento Calcio S.p.Α. ιδρύθηκε, χρησιμοποιώντας το ίδιο γήπεδο και εμφανίσεις. 

Στην κανονική περίοδο της σεζόν 2007-08 της Serie C2, η ομάδα τερμάτισε στην πρώτη θέση στη Girone C, κερδίζοντας την άμεση άνοδο στη, τώρα αποκαλούμενη, Lega Pro Prima Divisione για τη σεζόν 2008-09. Τη σεζόν 2008-09, η πρώτη σεζόν της Μπενεβέντο στη Lega Pro Prima Divisione, τερμάτισε στη 2η θέση. Αυτό σήμαινε ότι η ομάδα θα έπαιζε σε διπλούς πλέι οφ αγώνες. Κέρδισε τον πρώτο αγώνα, αλλά έχασε από την Κροτόνε με συνολικό σκορ 2-1. 

Ο Γκαετάνο Αουτέρι προσλήφθηκε ως προπονητής για τη σεζον 2015-16. Αυτή τη σεζόν, η Μπενεβέντο κέρδισε το πρωτάθλημα και προβιβάστηκε στη Σέριε Β για πρώτη φορά στην ιστορία της. Η μαθηματική βεβαιότητα έφθασε στις 30 Απριλίου 2016, αφού νίκησε τη Λέτσε με 3-0. 

Στις 8 Ιουνίου 2017, προβιβάστηκε στη Σέριε Α, για πρώτη φορά στην ιστορία της, αφού νίκησε την Κάρπι στα πλέι οφ ανόδου της Σέριε Β, με συνολικό σκορ 1-0. Έθεσαν ένα ρεκόρ για το χειρότερο ξεκίνημα σε μια σεζόν σε οποιοδήποτε από τα πέντε κορυφαία πρωταθλήματα της Ευρώπης, χάνοντας τους πρώτους 14 αγώνες της Σέριε Α. Αυτό το σερί έληξε στις 3 Δεκεμβρίου 2017, με ένα γκολ ισοφάρισης στο 95ο λεπτό, με κεφαλιά του τερματοφύλακα Αλμπέρτο Μπρινιόλι, στην ισοπαλία 2-2 με τη Μίλαν.  Η παραμονή της Μπενεβέντο στη Σέριε Α διήρκεσε μία σεζόν, καθώς υποβιβάστηκε μετά την κατάληψη της τελευταίας θέσης στη Σέριε Α.

Χρώματα και σήμα 
Τα χρώματα της ομάδας είναι το κίτρινο και το κόκκινο και το σήμα τους φέρει κόκκινες και κίτρινες λωρίδες και μία μαύρη εικόνα μιας μάγισσας που καβαλάει μια σκούπα. Το ψευδώνυμο της Μπενεβέντο είναι το Stregoni, Μάγοι στα ιταλικά, ή περιστασιακά, Streghe, Μάγισσες στα ιταλικά, μία αναφορά στους θρύλους του 13ου αιώνα για τις μάγισσες του Μπενεβέντο.

Αξιοσημείωτοι πρώην προπονητές 

 Giuseppe Zilizzi (1935–36)
 Giuseppe Viani (1945–46)
 Francisco Lojacono (1974–75)
 Gastone Bean (1981–83)
 Giuseppe Materazzi (1984–85)
 Adriano Lombardi (1995–96)
 Massimo Silva (1996–98)
 Nello Di Costanzo (2002–04)
 Giovanni Simonelli (2006–08)
 Antonio Soda (2008–09)

 Leonardo Acori (2009)
 Andrea Camplone (2009–10)
 Leonardo Acori (2010)
 Giuseppe Galderisi (2010–11)
 Giovanni Simonelli (2011)
 Carmelo Imbriani (2011–12)
 Guido Ugolotti (2012–13)
 Guido Carboni (2013–14)
 Gaetano Auteri (2015–16)
 Marco Baroni (2016–17)
 Roberto De Zerbi (2017–)

Παραπομπές

Εξωτερικοί σύνδεσμοι 

   Επίσημος ιστότοπος του συλλόγου 
Ποδοσφαιρικές ομάδες Ιταλίας
Ιδρύσεις ποδοσφαιρικών ομάδων το 1929